|  |
| --- |
| https://www.sombor.rs/wp-content/uploads/2017/01/grb-grada.png |
| РЕПУБЛИКА СРБИЈА |
| ГРАД : Сомбор |
| Организациона јединица: Одељење за образовање |

* ПОВЕРЕНИ ПОСАО

За грађане

Модел административног поступка

ПРУЖАЊЕ ДОДАТНЕ ОБРАЗОВНЕ, ЗДРАВСТВЕНЕ ИЛИ СОЦИЈАЛНЕ ПОДРШКЕ ДЕТЕТУ/УЧЕНИКУ

**Ко покреће поступак и на који начин**

Поступак се покреће по захтеву родитеља или старатеља или по службеној дужности – на иницијативу образовне, здравствене или установе социјалне заштите, уз сагласност родитеља, односно старатеља детета или ученика, а окончава доношењем мишљења Интерресорне комисије, које се доставља странци.

Захтев се подноси Градској управи Града Сомбора у писарници Градске управе града Сомбора ( шалтер 11. и 12.), која захтев са пратећом медицинском документацијом прослеђује Интерресорној комисији,.

**Прилози (докази) за одлучивање у поступку који доставља странка**

Уз попуњен образац захтева, странка прилаже и налазе, мишљења , извештаје и др. који указују на потребу за поступком процене и обезбеђењем подршке детету.

**Правни основ**

Овај поступак се спроводи на основу члана 77. Закона о основама система образовања и васпитања („Сл. гласник РС„, бр.88/2017), члана 18. Закона о предшколском васпитању и образовању („Сл. гласник РС“, бр. 18/2010), Правилника о додатној образовној, здравственој и социјалној подршци детету, ученику и одраслом („Сл. гласник РС“, бр.80/2018), као и чланом 136. став 1. Закона о општем управном поступку („Сл.гласник РС“ ,бр.18/2016).

**Одлучивање у поступку**

У складу са Правилником о додатној образовној, здравственој и социјалној подршци детету, ученику и одраслом Интерресорну комисију именовао је начелник Градске управе као и координатора који је запослено лице у Градској управи и у складу са актом о систематизацији послова пружа стручну и административно-техничку потпору Комисији.

У поступку процене Комисија је дужна да на основу утврђене ситуације установи подршку коју дете већ добија и препоручи додатну подршку из области образовања, здравствене и социјалне заштите, укључујићи и ону која захтева додатна финансијска средства, као и да одреди начин реализације координисане међуресорне сарадње, са циљем укључивања детета у живот заједнице и обезбеђивања услова за максималан развој детета.

**Акт којим се одлучује у поступку**

У складу са чланом 9. ставови Правилника, сваки члан Интересорне комисије мишљење доставља координатору а Интересорна комисија је дужна да на образцу број 3 сачини заједничко, образложено мишљење.

Мишљење Интересорне комисије доставља се родитељу или старатељу детета.

**Поука о правном средству**

Против мишљења Интересорне комисије родитељ, односно старатељ детета може изјавити приговор Комисији у року од 15 дана од дана достављања.

Интересорна комисија преиспитује своје мишљење по приговору и даје коначно мишљење.

**Законски рок је**: 60 дана ( општи рок из члана 145. став 3. Зуп-а ).